EkBass/fiwiki-20250220-pages-articles huggingface dataset:
Kolava

Kolava on Lahden 18. kaupunginosa, joka sijaitsee Lahti–Kouvola-radan pohjoispuolella ja Kymijärven eteläpuolella. Lahden keskusta on runsas viisi kilometriä länteen. Kolavan naapurikaupunginosia ovat Villähde idässä, Kujala etelässä, Järvenpää (Lahti) lännessä sekä Myllypohja ja Koiskala pohjoisessa Kymijärven pohjoispuolella. Ennen Nastolan liittämistä Lahteen, oli Kolava Lahden itäisin kaupunginosa. Kolavassa on sijainnut suuri kaatopaikka, minkä vuoksi puhekielessä Kolavalle vienti tarkoittaa kaatopaikalle viemistä. Kolavaa ei pitkään aikaan kehitetty asumiskäyttöön, vaikka entisen Nastolan puolella Villähteellä pientaloasuminen kehittyi 1980- ja 1990-luvuilla. Nykyisin Kolavan kaatopaikan toimintaa jatkaa heti radan eteläpuolella Kujalan kaupunginosassa toimiva Kujalan jätekeskus. Levon hautausmaa kuuluu Kolavan kaupunginosaan. Radan pohjoispuolella kaupunginosassa on pieneläinten hautausmaa. Kuva:Levon kappeli 01.jpg|Levon hautausmaan kappeli. Kuva:Levon kellotorni 1.jpg|Levon hautausmaan kellotorni. ==Lähteet== ==Aiheesta muualla== *Kansalaisen Karttapaikka: Kolava *
Pg

Pg tarkoittaa seuraavia asioita: * PG, Papua-Uuden-Guinean ISO-3166-1-maatunnus * Perugian maakunta, tunnus PG. * * * * PG, Parti de Gauche, Ranskan Vasemmistopuolue * PG (akronyymi englannin kielen sanoista parental guidance), joissakin maissa käytössä oleva elokuvien ja televisio- ohjelmien ikärajoitus, jonka mukaan lasten tulee katsoa ohjelmaa vain vanhempien valvonnassa.
Järvenpää (Lahti)

Järvenpää on entinen Hollolan kylä ja nykyinen Lahden kaupunginosa Kymijärven länsi- ja etelärannalla. Järvenpään naapurikaupunginosia ovat Kolava idässä ja etelässä, Kujala lounaassa, Möysä lännessä ja Myllypohja pohjoisessa. Järvenpään alue ollaan 2000-luvun alussa liitetty osaksi Karistoa. Pääosa Kariston alueen palveluista sijoittuu Järvenpään kaupunginosan puolelle. Järvenpäässä sijaitsee muun muassa Kariston palvelukeskus, jossa toimivat Kariston päiväkoti ja Kariston koulu. Lisäksi alueella on yksityinen päiväkoti Touhula Karisto. Järvenpään kaupunginosan luoteisosassa sijaitsee kauppakeskus Karisma, jonka ytimenä on K-Citymarket Karisto. Lounaassa ja lännessä kaupunginosan raja seuraa rautatietä, jolloin laaja valtatie 4:n ja valtatien 12 risteysalue lukeutuu Järvenpään kaupunginosaan. Järvenpään kaupunginosa on saanut alun perin nimensä sijainnistaan Kymijärven päässä, mutta myöhemmin Järvenpään kaupunginosa on laajentunut Kolavan kaupunginosan puolelle pois Kymijärven päästä, koska Kolavan kaupunginosaa ei olla haluttu käyttää Kariston pientalotonttien markkinoinnissa. Nelostien kohdalla, harjun päällä Möysästä itään on rajattu radanrakentajien hautausmaa, jonne on haudattu monia Pietarin radan rakentajia (). Hautausmaa oli tarkoitus hävittää yhdyskuntasuunnittelussa, valtatie 4:n ja valtatien 12 välisen eritasoliittymän rakentamisen yhteydessä, mutta lopulta hautausmaan käsittävä osa harjua säästettiin. Hautausmaalla on seurakuntien pystyttämä muistomerkki radanrakentajille sekä yksi erillinen hautakivi takaosassa. Hautausmaa on aidattu ratakiskoista tehdyllä aidalla ja sinne johtaa veden valumaurallinen hiekkatie, joka on ajettavuudeltaan heikossa kunnossa keväisin ja syksyisin. Hautausmaan itäpuolelta harjua pitkin kulkee sähkölinja, jonka ympäristössä olevaa metsää on harvennushakattu ja hoidettu. ==Lähteet== ==Aiheesta muualla== *
Ph

PH, Ph, pH tai ph voi tarkoittaa seuraavia asioita: * PH, * PH, * PH, Phillips, ruuvien ristikanta * PH, * PH, suomalainen rockyhtye (nyk. Enphin) * Ph, Pihlajaveden rautatieasema, liikennepaikkalyhenne Ph, rautatieliikennepaikka * Ph, Pornhub, aikuisviihdesivusto * pH, happamuusaste * pH, * ph. puolihoito. Ph voi olla myös kreikan kielen fii-kirjaimen transkriptio tai soinnittoman bilabiaalisen aspiroidun klusiilin kansantajuinen ääntämisohje. == Lähteet == Luokka:Seulonnan keskeiset artikkelit
Vesa Suuronen

Vesa Suuronen (s. 19. huhtikuuta 1948) on suomalainen jalkapalloilija. Hän on alkujaan Kouvolan Susien kasvatti ja tuli tunnetuksi Myllykosken Pallon tärkeänä pelaajana 1970-luvulla. Suuronen siirtyi MyPaan keväällä 1971 ja pelasi tämän jälkeen MyPassa yli kymmenen vuotta. Hän pelasi vuonna 1975 MyPan ensimmäisellä SM-sarjakaudella 20 sarjaottelua ja teki niissä yhden maalin. Hän voitti ikämiesten SM-kultaa 1986 sekä 2011. == Lähteet == Luokka:Suomalaiset jalkapalloilijat Luokka:Syntymävuosi puuttuu Luokka:Elävät henkilöt
Juha Myllymäki

Juha Myllymäki (s. 12. joulukuuta 1946) on anjalankoskelainen, Myllykosken Palloa edustanut jalkapalloilija. Numerolla 11 pelannut "Juri" Myllymäki pelasi MyPa:ssa 1960-luvulta 1980-luvun alkupuolelle saakka. Hän oli MyPan tärkeimpiä pelaajia yhdessä Vesa Suurosen ja Hannu Oksasen kanssa joukkueen noustessa SM-sarjaan vuonna 1974. Hän pelasi kaudella 1975 mestaruussarjassa 20 ottelua ja teki niissä kolme maalia. Myllymäen myöhempänä saavutuksena on ikämiesten SM-kulta vuodelta 1986. == Lähteet == Luokka:Suomalaiset jalkapalloilijat Luokka:Vuonna 1946 syntyneet Luokka:Mahdollisesti elävät henkilöt
Pj

Pj tarkoittaa seuraavia asioita: * * * * puheenjohtaja, pj. tai puh.joht., kokouksessa tai toimielimessä puhetta johtava henkilö.
Pk

Pk tarkoittaa ainakin seuraavia asioita: * Pohjois-Korea, virallisesti Korean demokraattinen kansantasavalta, valtio tai muu maantieteellinen alue * * * * * pieni ja keskisuuri, PK, yrityksen kokoluokka * pikakivääri, PK, konetuliase * PK, intialainen elokuva vuodelta 2014 * Polyteknikkojen Kuoro, PK, akateeminen mieskuoro * pääkaupunkiseutu, PK-seutu, pääkaupunki lähialueineen * peruskestävyysharjoittelu, PK-harjoittelu, termi kestävyysurheilussa * Pitkäkarvainen, esimerkiksi Chihuahua * palokunta * peruskoulu * postikonttori, pk. * päiväkoti == Lähteet ==
Pl

Pl tarkoittaa seuraavia: * * * Englannin Valioliiga, engl. Premier League, PL, Englannin korkein jalkapallon sarjataso * palkkaluokka, pl., virkasuhteisen työntekijän palkan määräävä luokka * perustuslaki, PL * * * postilokero, PL, postitoimipaikasta vuokrattava lokero saapuvan postin vastaanottoon * pullo, pl, nesteiden säilytysastia * * . == Katso myös == Aihepiiriin liittyy myös seuraava: * PL/1, tietokoneen ohjelmointikieli. == Lähteet ==
Pm

Pm tarkoittaa seuraavia asioita: * * * * * * Petit Mal, Poissaolokohtaus * vaihemodulaatio, PM, englannin sanoista phase modulation, digitaalisen tiedon siirtotekniikka * muistio, PM, latinan sanasta promemoria, luonnosmainen kirjallinen selvitys * Pohjoismaiden mestaruus tai Pohjoismaiden mestari, PM, Pohjoismaiden mestaruuskilpailuissa saavutettu voitto * Pieksämäen rautatieasema, liikennepaikkalyhenne Pm, rautatieasema Suomessa * piirin mestaruus tai piirin mestari, pm., piirin kilpailuissa saavutettu voitto * puolenpäivän jälkeen, p.m., latinan sanoista post meridiem, 12-tuntisen kellonajan tarkennusmerkintä * muistutukseksi, p.m., ranskan sanoista pour mémoire, käyntikortin merkintä * PM: Purje ja moottori, vuosina 1954–1974 ilmestynyt suomalainen aikakauslehti * ilmansuojelussa (ilmassa olevia tai siihen joutuvia) hiukkasia, PM, englannin sanoista particulate matter. * yksityisviesti, PM, englannin sanoista private message. * PM-International AG, ravintolisiä, painonhallintatuotteita, urheiluravinteita ja henkilökohtaisia hoitotuotteita valmistava yhtiö * Pääministeri, PM * postimaksu, pm == Lähteet == Luokka:Seulonnan keskeiset artikkelit
Pn

Pn tarkoittaa seuraavia asioita: * * * * * Pohjoismaiden neuvosto, PN, Pohjoismaiden hallitusten yhteistyöelin * .
Hennala

Hennala on Lahden kaupunginosa seututie 140:n varrella. Kaupunginosan nimi tulee aikaisemman kantatilan nimestä, joka jakaantui Ali-Hennalaksi ja Yli- Hennalaksi. Eteläisempi Ali-Hennala tunnettiin myös Metsä-Hennalana ja pohjoisempi Yli-Hennala Kylä-Hennalana, joka siirtyi maanjaoissa Joutjärven alueelle. Hennalassa sijaitsi vuoden 2014 loppuun saakka Lahden varuskunta. Hennalassa on entisen varuskunta-alueen lisäksi myös Stora Enson pakkaustehdas ja Myöhempien aikojen pyhien Jeesuksen Kristuksen kirkon kokoontumistilat. Kirkkoa vastapäätä on huoltamo, jolla on ongelmajätepiste.linkki Seututie 140:n itäpuolella alkaa Laune. Vuosina 1918–19 Hennalan varuskunnan alueella toimi Hennalan vankileiri, jossa oli vangittuna yli 10 000 sisällissodan punaista. Heistä noin 1 200 kuoli teloitusten uhrina, nälkään tai kulkutauteihin.Vankileirit Suomessa Pala Suomen historiaa. Viitattu 12.2.2014. Hennalan kautta kulkee Lahden bussilinja 7 Metsä-Pietilästä Karistoon. ==Kaupungin palvelut== Hennalassa 31. joulukuuta 2014 lakkautettavan Lahden varuskunnan alueella toimii 75 päivähoitopaikan Hennalan päiväkoti, jonne pääsee linja-autovuoroilla 2 ja 12.http://www.lahti.fi/www/cms.nsf/pages/28CBE7C65C4F81F0C2256F1200347E3D ==Lähteet== == Aiheesta muualla == Luokka:Lahden kaupunginosat
Sopenkorpi

Sopenkorpi on Lahden kaupunginosa valtatien 12 eteläpuolella. Vielä 1940-luvulla alue oli metsää. Kaupunki osti sen teollisuuden kehittämistä varten ja samalla teollisuustyöväen asuinalueeksi. Sopenkorpi päättyy Vesijärveltä ja Lahden urheilukeskuksen vieritse tulevaan rautatielinjaan, jonka kiskot alkupäästään Vesijärven rannalta on purettu, koska Niemessä oleva teollisuus lopetti 1980-luvulla jolloin rautatiekuljetuksien tarve päättyi. Sopenkorvessa teollinen toiminta on vähentynyt ja siitä on tullut autokorjaamoiden ja käytettyjen autojen ja varaosien kaupan sekä pienimuotoisen teollisuuden kaupunginosa. Valtakunnallinen pienvarastoyritys Cityvarasto avaa uuden toimipisteen Sopenkorpeen vuoden 2022 aikana. Valtatien 12 pohjoispuolella on Sopenkorven hiekkainen urheilukenttä jonka pohjoispuolella sijaitsevat Lahden kolme hyppyrimäkeä sekä suurimmassa hyppyrimäessä oleva näkötorni. Sopenkorven vanhat teollisuusrakennukset toimivat myös lukuisten Lahtelaisten yhtyeiden harjoitustiloina, täällä treenaavat mm. Tehosekoitin, Profane Omen ja Rockin' Horse. Sopenkorven itäpuolella on Mytäjäinen valtatien 12 eteläpuolella ja sen pohjoispuolella Salpausselkä ja Radiomäki. Luokka:Lahden kaupunginosat
Pp

Pp tarkoittaa seuraavia asioita: * Partido Popular, PP, espanjalainen puolue * PayPal, PP, maksunvälitysyritys. * pianissimo, nuottikirjoitusmerkintä pp, nuottikirjoituksessa käytettävä äänenvoimakkuuden merkki * Piraattipuolue, PP, suomalainen puolue * polypropeeni, PP, muovilaji * punapistetähtäin, PP, tuliaseeseen kiinnitettävä tähtäintyyppi * Puzzle Pirates, PP, Three Rings Designin kehittämä ja Ubisoftin julkaisema MMOG-peli * valtuutettuna, pp. (tai p.p.), latinan sanoista per procuram, henkilön oikeus toimia yrityksen nimissä. * melkein kaikkialla, p.p., ransk. presque partout, matematiikassa 'muualla paitsi äärellisessä tai nollamittaisessa joukossa' * verrannolliset osat, P.P., latinan partes proportionales, logaritmitauluissa interpoloimista varten == Lähteet ==
Pq

Pq tai PQ voi tarkoittaa seuraavia asioita: * * Parti Québécois, PQ, kanadalainen puolue.
Download (yhtye)

Download on Skinny Puppyssa vaikuttaneiden cEvin Keyn ja Dwayne Goettelin vuonna 1994 perustama yhtye, jonka tyylilajia on kutsuttu post-industrialiksi. ==Diskografia== * Furnace (1995) * Microscopic (1995) * Sidewinder (1996) * The Eyes Of Stanley Pain (1996) * Charlie's Family (1997) * III (1997) * Effector (2000) * Inception: The Subconscious Jams 1994-1995 (2002) * III Steps Forward (2002) * Furnace Re:Dux (2007) * Fixer (2007) * HElicopTEr (2009) * LingAM (2013) * Unknown Room (2019) ==Aiheesta muualla== * SubConscious Communications * * Litany, Skinny Puppy fanbase Luokka:Kanadalaiset rockyhtyeet Luokka:Kanadalaiset elektronisen musiikin yhtyeet
Pv

Pv tarkoittaa seuraavia: * pienviljelijä, pv., pientilan maanviljelijä * * * * Puolustusvoimat, PV, Suomen asevoimat * päivä, pv, vuorokausi * Suzuki PV, lyhyesti PV, Suzukin mopomalli. == Lähteet ==
Onkamo (Salla)

Onkamo on 80 asukkaan kylä Sallan kunnan itärajalla noin kahdeksan kilometriä pitkän Onkamojärven etelärannalla. Osa järvestä on Venäjän puolella. Kylä on hyvän sijaintinsa vuoksi satoja vuosia vanha asuinpaikka. Paikallisella luvalla saa järvestä onkia siikaa, ahventa ja haukea. Kylässä toimii aktiivinen metsästys- ja kalastusseura. == Lähteet == == Aiheesta muualla == * Sallan kunta Luokka:Sallan kylät
Pw

Pw tarkoittaa ainakin seuraavia asioita: * * Palau, postilyhenne PW, valtio Mikronesiassa * * * * PW-5, purjelentokonetyyppi.
Länsi-Hollola

Länsi-Hollola muodostuu Hollolan Vesijärven rannan länsipuolisista alueista. Siihen kuuluvat Hatsinan, Järventaan, Kastarin, Pinnolan, Sairakkalan, Tenhelän, Toivolan ja Vihatun kylät, jotka ovat yhteistyössä edistääkseen kylien esille tuomista myönteisesti uusille asukkaille. ==Valtatie 12:n äärellä olevat kylät== ===Sairakkala=== Sairakkala on valtatie 12:n varrella oleva kylä, josta ovat yhteydet etelään Hausjärvelle. Kylässä on ollut 1800-luvulla rakennettu kauppa, joka on purettu. Paikalla on SEO-jakelumittari josta saa myös polttoöljyä. Sairakkalassa on myös tiehallinnon pysähdyspaikka ja opastetaulu. 1960-luvulla kun uskottiin Lahden laajenevan 300 000 asukkaan kaupungiksi, esitettiin, että Hollola olisi viidennen kerran luovuttanut alueitaan Lahden kaupungille ja perustanut kuntakeskuksen kauas nykyisen kuntakeskuksen länsipuolelle Sairakkalaan. ===Kastari=== Kastari sijaitsee Sairakkalasta länteen Hämeenkoskelle päin. Se on maaseutua, josta lakkautettiin peruskoulun ensimmäisten luokkien koulu. Kastari on maaseutua, jossa on suuri uudehko 850 eläimen emakkosikala, Kastarin Porsas Oy. Alue Kastari-Hatsina-Kutajoki on nimetty valtakunnallisesti arvokkaaksi maisema- alueeksihttp://www.ymparisto.fi/default.asp?contentid=56373&lan;=FI#a0. Viitattu 14.4.2012. ===Vihattu=== Vihattu on valtatie 12:n pohjoispuolella kulkevan valtatiensuuntaisen tien varrella oleva kylä. ==Pohjoiset kylät== ===Järventaka=== Järventaka on Sairakkalan ja Hollolan kirkonkylän pohjoispuolella sijaitseva kylä, joka on Sairakkalan järven rannalla. ==Muuta== Toivolasta on valittu Akseli Bucht, talonpoikaissäädyn valtiopäivämies 1738-1739, Säkäri ==Lähteet== ==Aiheesta muualla== * Länsi- Hollolan kyläyhdistys * Putulankulma ===Kirjallisuutta=== *Aaltonen, Erkki ym. (toim.): Länsi-Hollolan kyläkirja. Länsi-Hollolan kyläkirjatoimikunta, 2002. Luokka:Hollolan kylät
Kastari

Kastari tarkoittaa seuraavia: *Kastari, kellotapulin synonyymi *Kastari, kylä Länsi-Hollolassa. ; Sukunimi *Alfred Kastari (1896–1953), jääkärikapteeni *Irma Kastari (o.s. Brummer, suomennettuna Parmala, 1913–2004), laitoshuollon lehtori, professorin arvonimi *Paavo Kastari (1907–1991), oikeustieteilijä, professori, eduskunnan oikeusasiamies, Irma Kastarin puoliso. Luokka:Luettelot henkilöistä sukunimen mukaan
Sairakkala

Sairakkala on valtatie 12:n varrella Hollolassa oleva kylä, josta on yhteydet etelään Hausjärvelle. Kylässä on ollut 1800-luvulla rakennettu kauppa, joka on purettu. Paikalla on SEO-jakelumittari. Sairakkalassa on myös Tiehallinnon pysähdyspaikka ja opastetaulu. ==Sairakkala kuntakeskukseksi== Hollolassa käytiin linjakeskustelua 1960-luvulla Salpakankaan perustamiseksi Okeroisiin. Lahdessa vallinneiden käsitysten mukaan Hollola oli ainoastaan Lahden alueen kasvusta hyötyvä alue, ja että Lahden seudun kasvu 300 000 asukkaan keskukseksi 1960-luvun maalta kaupunkeihin suuntautuneen muuttoliikkeen ansiosta edellyttäisi sitä, että Hollola luovuttaisi maa-aluettaan viidennen kerran Lahdelle siten, että Hollolan kunnan ja Lahden kaupungin raja kulkisi Kukonkoivussa ja että Hollola perustaisi kasvukeskuksensa Sairakkalaan lähemmäksi Hämeenkoskea. ==Muuta== Sairakkalasta on valittu yksi valtiopäivämies, Barthold Antonius, talonpoikaissäädyn valtiopäivämies 1765-1766, Sairakkala ja 1778-1779 ==Katso myös== * Länsi-Hollola Luokka:Hollolan kylät
Toivola

Toivola voi tarkoittaa seuraavia: == Paikkoja == * Toivola, kylä Länsi- Hollolassa * Toivola, osa Klaukkalan taajamaa Nurmijärvellä * Toivola, kylä Sysmässä * Toivola Township, kunta Minnesotassa, Yhdysvalloissa * Toivola, kunnallishallinnoton alue Michiganissa, Yhdysvalloissa * Villa Toivola, huvila Helsingin Meilahdessa * Sahalahden työväentalo Toivola, Sahalahdella sijainnut, 1980-luvulla purettu työväentalo == Henkilöitä == * Aleksanteri Toivola (1893–1987), suomalainen painija * Antti Toivola (s. 1994), suomalainen pesäpalloilija * Artturi Toivola (s. 1998), suomalainen jääkiekkoilija * Axel Wilhelm Toivola (1894–1938), suomalaissyntyinen Neuvostoliiton armeijan upseeri * Eino Toivola, Isonkyrön ent. kunnanjohtaja * Heikki Toivola (1940–2009), suomalainen mainosgraafikko * Herman Toivola (1849–1923), suomalainen seppä, Jyväskylän seminaarin työmestari ja tehtailija * Hilkka Toivola (1909–2002), suomalainen taidemaalari * Hilma Toivola (1893–1926), suomalainen kommunistipoliitikko ja ammattiyhdistysaktiivi * Jani Toivola (s. 1977), suomalainen näyttelijä, tanssija, juontaja ja Vihreiden kansanedustaja * Joel Toivola (1915–1992), suomalainen diplomaatti ja insinööri * Juho Toivola (s. 1990), suomalainen pesäpalloilija * Jukka Toivola (1899–1939), kirjailijanimeltään Kustaa, neuvostoliitonsuomalainen lehtimies ja kirjailija * Jukka Toivola (1949–2011), suomalainen maratonjuoksija * Julius Toivola (s. 1998), suomalainen pituushyppääjä * Juuso Toivola (s. 1971), suomalainen jääkiekkovalmentaja * Kalle Toivola (1884–1911), amerikansuomalainen kirjailija * Katja Toivola (s. 1975), amerikansuomalainen jazzmuusikko, graafinen suunnittelija ja valokuvaaja * Lassi Toivola (1931–2022), suomalainen painituomari * Lyyli Toivola (1888–1949), suomalainen kirjallisuuden suomentaja * Matti Toivola (1936–2003), suomalainen jääkiekkoilija * Miikka Toivola (1949–2017), suomalainen jalkapalloilija * Mika Toivola (s. 1971), suomalainen jääkiekkovalmentaja * Olavi Toivola (s. 1940), suomalainen yritysjohtaja ja kirjailija * Onni Toivola (1929–1990), suomalainen laulaja * Pekka Toivola (s. 1955), suomalainen teollinen muotoilija * Pekka Toivola, Neuvostoliitossa 1968 vakoilusta tuomittu mutta pian armahdettu matkanjohtaja * Pentti Toivola (1945–2012), suomalainen jalkapalloilija ja jääpalloilija * Ritva Toivola (1942–2016), suomalainen lastenkirjailija * Sirpa Konttila, (o.s. Toivola, s. 1937), suomalainen keihäänheittäjä ja jousiampuja * Taina Licciardo-Toivola (s. 1977), suomalais- australialainen YouTube-videoiden tekijä * Tero Toivola (s. 1968), suomalainen jääkiekkoilija ja jääkiekkoerotuomari * Tommi Toivola (s. 1971), suomalainen elinkeinoelämän vaikuttaja * Urho Toivola (1890–1960), suomalainen toimittaja, Edistyspuolueen kansanedustaja ja diplomaatti * Yrjö Toivola (1927–2002), diplomi-insinööri, Vaisala Oyj:n toimitusjohtaja 1969–1991.
Px

Px tarkoittaa seuraavia asioita: * * pikseli, px, englannin sanasta pixel, kuvapiste * Vespa PX, Piaggion skootterimalli * PX-indeksi, Prahan pörssin blue chip -indeksi.
Py

Py tarkoittaa seuraavia asioita: * * * Py, kunta Ranskassa.
Pz

Pz tarkoittaa seuraavia: * , koodi käytössä vuosina 1974–1980, nykyisin käytössä koodi PA * * Pforzheimer Zeitung, PZ, saksalainen sanomalehti. * Pozidriv, PZ, ristikantaa muistuttava ruuvikanta
Ron Welty

Ron Welty (s. 1. tammikuuta 1971) on The Offspringin entinen rumpali. Myöhemmin hän soitti rumpuja omassa projektissaan, Steady Groundissa. Ron liittyi The Offspringin jäseneksi 16-vuotiaana, kun bändin entinen rumpali James Lilja lähti bändistä keskittyäkseen opiskeluun. Welty jätti The Offspringin vuonna 2003, jonka jälkeen hänen tilalleen asettui Atom Willard. Luokka:The Offspring Luokka:Yhdysvaltalaiset rumpalit Luokka:Yhdysvaltalaiset punkmuusikot Luokka:Vuonna 1971 syntyneet Luokka:Elävät henkilöt
Okeroinen

Okeroinen on Hollolan kylä, josta osa on luovutettu Lahden kaupungille alueliitosten yhteydessä. Yli-Okeroisesta on tullut 1960-luvulla Hollolan kuntakeskus, Salpakangas, ja Ala-Okeroinen on edelleen pääasiassa maaseutua, joka kuuluu Okeroisten kulttuurimaisemaan, joka on luokiteltu yhdeksi Päijät- Hämeen kulttuurihistoriallisista kohteista Lahden seudulla. Okeroisissa sijaitsee Okeroisten mylly, ja Hollolan kunta suunnittelee Okeroisten länsipuolelle Nostavaan Nostavan logistiikkakeskusta. Hollolan kunta luovutti Lahden kaupungille 1956 osan Okeroisista, mistä tuli Riihelä. ==Aiheesta muualla== *Karttapaikka Okeroinen *Okeroisten mylly ===Kirjallisuutta=== *Willman, Irma (toim.): Okeroisten kyläkirja : ulkomaille Okeroisiin. Hollola : Okeroisten kylän yhteismaiden jako-osakkaat, 2010. 400 sivua. ISBN 978-952-92-8056-8. Luokka:Hollolan kylät Luokka:Lahden kaupunginosat
Kuopion kansalaisopisto

Kuopion kansalaisopisto on yksi Suomen vanhimmista kansalaisopistoista (ensimmäinen kansalaisopisto -nimellä toiminut). Työväenopistoista, millä nimellä Kuopion kansalaisopistokin aloitti, ensimmäinen perustettiin Tampereelle jo vuonna 1899. Vuonna 1916 perustettu Kuopion kansalaisopisto on vuosittaisella 12 000 opiskelijallaan (noin 12 prosenttia kaupunkilaisista) myös yksi Suomen suurimmista kansalaisopistoista. Kansalaisopiston opiskelijat ovat järjestäytyneet Kuopion kansalaisopiston Opiskelijat ry:ksi (perustettu 1916 nimellä Toverikunta). Yhdistyksellä oli jäseniä vuonna 2003 yli 2000 (ei jäsenmaksua), nykyisin jäsenmaksu on 8 euroa ja nykyisestä jäsenmäärästä ei ole tietoa. Toverikuntana toimiessaan yhdistys julkaisi omaa Yritys -lehteään vuosina 1917-1953. Kansalaisopiston kurssivalikoima- sekä opiskelijoiden ikähaitari on erittäin laaja. Viime vuosina oppilaitoksessa on ollut erityisen laaja kielten opetustarjonta. ==Toimipaikat== *Juankoski *Karttula *Kuopio (pääosa toiminnasta) *Riistavesi *Vehmersalmi ==Organisaatio== *Kuopion kaupungin hyvinvoinnin edistämisen lautakunnan alainen organisaatio *Henkilökuntaa yli 400 *Rehtori Kirsti Turunen ==Kirjallisuutta== *Vihonen, Raimo: "Toveruutta ja talkoohenkeä", Kuopion kansalaisopiston toverikunnan historiikki. ==Lähteet== ==Aiheesta muualla== *Kuopion kansalaisopiston kotisivut *Kuopion kansalaisopiston 90 vuotta - juhlavuoden luentojen taltioinnit *Kuopion kansalaisopiston Opiskelijat ry:n kotisivut Luokka:Kuopion oppilaitokset Luokka:Kansalais- ja työväenopistot Luokka:Hatsala
Ritva Auvinen

Ritva Alina Auvinen-Kolehmainen (s. 18. lokakuuta 1932 Sortavala) on suomalainen oopperalaulaja, äänialaltaan sopraano. Auvisen puoliso oli kenraalimajuri Pentti Kolehmainen.Facta 2001, Täydennysosa 1990, s. 321. WSOY 1990. Auvinen oli nuorin yhdeksänlapsisessa perheessä, jonka äiti oli musikaalinen. Auvinen oli alkujaan kouluttautunut voimistelunopettajaksi ja aloitti laulunopinnot yli 30-vuotiaana Mirjam Helinin johdolla. Ensikonserttinsa hän piti 1965. Hänen uraansa kuuluu yli 50 oopperaroolia, ja hän on konsertoinut myös ulkomailla. Lisäksi hän on toiminut laulunopettajana Sibelius-Akatemiassa ja Stadiassa. Konserteissa hänen pianistinaan on toiminut Gustav Djupsjöbacka; toinen pitkäaikainen yhteistyökumppani on Collin Hanssen. Auvinen sai Pro Finlandia -mitalin vuonna 1979. __NOTOC__ ==Lähteet== * Sibelius-Akatemia. (PDF) ===Viitteet=== ==Aiheesta muualla== * * Blogi Ritva Auvisen elämästä. Luokka:Pro Finlandia -palkitut Luokka:Suomalaiset sopraanot Luokka:Vuonna 1932 syntyneet Luokka:Elävät henkilöt
Konsulinkyyti

Konsulinkyyti on kaupunkitarina, jonka mukaan passinsa ja rahansa ulkomailla kadottanut suomalainen saa Suomen suurlähetystöstä tai konsulaatista ilmaisen kuljetuksen Suomeen. Todellisuudessa suurlähetystö voi auttaa yhteyden saamisessa omaisiin ja pankkiin rahan saamiseksi kotimatkaa varten. Mikäli se ei onnistu, kyyti kotimaahan voidaan järjestää, mutta sen kulut peritään asianomaiselta korkoineen. ==Kirjallisuutta== * Pekkarinen, Jussi: Konsulinkyydillä kotiin – suomalaisia ahdingossa maailmalla. Otava 2009. == Aiheesta muualla == * Esite: Matkailijan konsulipalvelut PDF * Ulkoministeriön Matkustustiedotteet Luokka:Kaupunkitarinat
Dilbèr

Dilbèr (s. 2. lokakuuta 1958 Kašgar, Kiina) on sopraanolaulaja. Hän on kotoisin Luoteis-Kiinan Xinjiangin uiguurialueelta. Hän on Suomen kansalainen. Dilbèr opiskeli Pekingin musiikkiakatemiassa ja on musiikin maisteri. Hän sijoittui toiseksi Mirjam Helin -laulukilpailussa 1984. Hän debytoi Suomen Kansallisoopperassa 1987. Roolina oli Giuseppe Verdin Rigoletton Gilda. Vuonna 1990 hän sai oopperaan vakituisen kiinnityksen. Dilbèr opettaa Kiinan Xinjiangin Taidekorkeakoulussa ja Xinjiangin yliopistossa. Hänen aloittaessan opetuksen vuonna 2000 yliopistoon perustettiin Dilbérin vokaalimusiikin tutkimuskeskus. Kiinan musiikkiakatemian professuurin hän sai 2008. ==Palkinnot ja tunnustukset== * Birgit Nilsson -stipendi 1997, 1998 * Golden Record Award * Paras esiintyjä (Kiina) 2003 ==Lähteet== Luokka:Suomalaiset sopraanot Luokka:Vuonna 1958 syntyneet Luokka:Elävät henkilöt
Tollo

Tollo voi tarkoittaa ainakin seuraavia: * Tollo, kunta Italiassa Chietin maakunnassa * Johannes Tollo (1891–1918), suomalainen jääkäri * Raimo ”Tollo” Koskivuo, poliitikko televisiosarjassa Hyvät herrat.
This Is My Life

This Is My Life voi tarkoittaa: == Albumit == * This Is My Life (albumi), Carly Simonilta * This Is My Life (Shirley Basseyn albumi), vuoden 1968 albumi joka julkaistiin Yhdysvalloissa ja Isossa-Britanniassa ** This Is My Life (La vita), vuoden 1968 albumi Basseylta, joka julkaistiin Italiassa * This Is My Life, by Joe Dolanilta == Kappaleet == * "This Is My Life" (Eurobandið:n kappale) * "This Is My Life" (Anna Bergendahlin kappale) * "This Is My Life" (Edward Mayan kappale) * "This Is My Life", Dei Hamon albumilta First Edition * "This Is My Life", Eartha Kittilta * "This Is My Life", Elli Erlilta * "This Is My Life", by Fefe Dobsonin albumilta Sunday Love * "This Is My Life", Gasolinin albumilta Efter endnu en dag * "This Is My Life", Phil Vassarilta * "This Is My Life", Tom Jonesilta * "This Is My Life", Tubeway Armyn albumilta The Plan == Elokuvat == * Minun elämäni (This Is My Life), vuoden 1992 elokuva jonka pääosassa näyttelee Samantha Mathis * Uuno Turhapuro – This Is My Life, vuoden 2004 suomalainen komediaelokuva == Katso myös == * It’s My Life
Ismo Eskelinen

__NOTOC__Ismo Eskelinen (s. 2. elokuuta 1971, Kuopio) on suomalainen kitaristi. Hän on tunnettu klassisen musiikin piireissä ja on taitava klassisen kitaran soittaja. ==Kilpailuvoitot== * Tammisaaren scandinavian- kitarakilpailun voitto vuonna 1989 * Frosinonen kilpailun voitto vuonna 1992 * Gargnanon kilpailun voitto vuonna 1997 * Leo Brouwer kilpailun voitto vuonna 1998 ==Diskografia== * The Magic Circle (2000) * The Seventh Sense (2005) ==Lähteet== * Viola-tietokanta ===Viitteet=== ==Aiheesta muualla== * Ismo Eskelisen kotisivut Luokka:Suomalaiset kitaristit Luokka:Vuonna 1971 syntyneet Luokka:Elävät henkilöt
Marja Eskola

Marja Anneli Eskola-Pesonen (15. huhtikuuta 1936 Jokioinen – 13. joulukuuta 2003 Espoo) oli suomalainen oopperalaulaja, äänialaltaan sopraano, ja musiikin lehtori. ==Henkilöhistoria ja taiteellinen ura== Eskola-Pesosen vanhemmat olivat lääninneuvos Sakari Eskola ja Anneli Stucki. Hän oli vuodesta 1960 naimisissa arkkitehti Martti Juhani Pesosen kanssa. Eskola-Pesonen opiskeli keskikoulun jälkeen Sibelius-Akatemian laulunopettajalinjalla 1953–1957. Tämän jälkeen hänen opettajinaan toimivat Lahja Linko, Adelaide Andrejeva-Skilondz ja Clemens Glettenburg. Eskola-Pesonen oli kiinnitettynä Suomen Kansallisoopperaan 1957–1961 ja 1962–1965, Wienin Kammeroperiin 1961–1962 ja Braunschweigin oopperaan vuodesta 1967-1969. Hän esitti sopraanopääosan useissa kymmenissä oopperoissa ja toimi lisäksi solistina, piti konsertteja, ohjasi oopperoita ja teki oopperakäännöksiä. Eskola-Pesonen toimi opettajana Helsingin Konservatoriossa vuodesta 1984, viimeksi yliopettajana vuodesta 1991. Hänellä oli opetustehtäviä myös Sibelius-Akatemiassa, Tampereen konservatoriossa, Hämeenlinnan ja Kirkkonummen musiikkiopistoissa sekä Bayreuthin oopperajuhlilla. ==Diskografia== Marja Eskola: Recordings 1960-1967 (2CD). Finlandia Classics FINCLA 32. ==Filmografia== *Tähtisumua, musikaali, 1961 ==Lähteet== * ===Viitteet=== ==Aiheesta muualla== * Marja Eskola-Pesosen muistokirjoitus Helsingin Sanomissa * Luokka:Suomalaiset sopraanot Luokka: Suomalaiset musiikkipedagogit Luokka:Vuonna 1936 syntyneet Luokka:Vuonna 2003 kuolleet
Pia Freund

Pia Helena Freund (o.s. Palola; s. 8. joulukuuta 1964 Turku) on suomalainen oopperalaulaja, äänialaltaan sopraano. Freund on opiskellut laulua Sibelius- Akatemiassa ja jatkanut myöhemmin opiskelua professori Dorothy Irvingin oppilaana. Hän on vieraillut säännöllisesti Suomen Kansallisoopperassa vuodesta 1992, ja hänet tunnetaan erityisesti Kaija Saariahon tulkitsijana. ==Palkinnot ja tunnustukset== * Lappeenrannan laulukilpailun voitto 1992 *Timo Mustakallio -laulukilpailun voitto 1991 *Kangasniemen laulukilpailun voitto 1991 *Lappajärven musiikkipäivien duo-laulukilpailun voitto 1991 *Hämeenlinnan kaupungin kulttuuripalkinto *Sibelius-seuran Sibelius-palkinto ==Lähteet== * * Fazer Artists === Viitteet === == Aiheesta muualla == * Luokka:Suomalaiset sopraanot Luokka:Vuonna 1964 syntyneet Luokka:Elävät henkilöt
August Fredrik Palmfelt

August Fredrik Palmfelt (4. syyskuuta 1767 Mikkeli – 20. huhtikuuta 1814 Tukholma) oli Ruotsin armeijan eversti, joka komensi prikaateja Suomen sodassa. Hänestä tuli lopulta venäläinen kenraalimajuri Haminan rauhan jälkeen. Hän myötävaikutti Hans Henrik Gripenbergin yliadjutanttina siihen, että Kainuussa tehtiin epäedullinen antautuminen Barclay de Tollylle. Palmfeltista tuli myöhemmin senaattori ja venäläinen kenraalimajuri. ==Lähteet== ==Aiheesta muualla== * Luokka:Suomalaiset kenraalit Luokka:Suomalaiset senaattorit Luokka:Vuonna 1767 syntyneet Luokka:Vuonna 1814 kuolleet
Dinsko

DinSko on ruotsalaisen perheyhtiön Nilson Group AB:n myymäläketju joka myy kenkiä. Yrityksen pääkonttori sijaitsee Varbergissa Ruotsin länsirannikolla. DinSko on kooltansa Ruotsin suurin kenkien vähittäismyyntiketju 101 liikkeellä. Muissa pohjoismaissa ketjulla on 27 liikettä Norjassa, kymmenen Suomessa ja neljä Tanskassa. Ketjun toimintaidea on suuret hankintaerät suoraan tehtailta ja keskittyminen edullisempiin malleihin. Konsernijohtajana toimi vuonna 2007 Ingemar Charleson. Nilson Groupin perusti vuonna 1955 Rolf Nilsson, joka jäi yrityksestä eläkkeelle vuonna 2000. ==Lähteet== ==Aiheesta muualla== * DinSkon suomenkielinen kotisivu * Nilson Groub Ab:n kotisivu Luokka:Ruotsalaiset kauppaketjut
Pehmeä sankkeri

Pehmeä sankkeri (Ulcus molle) on Haemophilus ducreyi -bakteerin aiheuttama seksitauti. Sen itämisaika on lyhyt, 4-7 vuorokautta. Oireina voi olla haavaumia emättimen ulkosuulla sekä myös kohdunkaulassa tai peräaukon ympäristössä tai yksi tai useampia kohoumia siittimen esinahan ulko- ja sisäpinnalla. Kohoumat ovat usein varsin kivuliaita. Pehmeä sankkeri on harvinainen seksitauti Suomessa.https://www.theseus.fi/bitstream/handle/10024/70323/Ahola_Mona.Heinonen_Sonja.pdf s. 20 == Lähteet == == Aiheesta muualla == *Kyoto Encyclopedia of Genes and Genomes (KEGG): Chancroid Luokka:Seksitaudit Luokka:Bakteeritaudit
Rattle and Hum

Rattle and Hum on irlantilaisen rock-yhtye U2:n kuudes studioalbumi. Se on osittain myös livealbumi, sillä se sisältää myös yhtyeen vuoden 1987 kiertueella äänitettyjä live-kappaleita. Albumin on tuottanut Jimmy Iovine, ja sen julkaisi Island Records 10. lokakuuta 1988. Albumi seurasi erittäin menestyksekästä The Joshua Tree -albumia, ja se on musiikilliselta tyyliltään jatkoa The Joshua Treen aloittamalle amerikkalaiseen musiikkiin keskittyvälle teemalle. Albumilla on läsnä yhä enemmän vaikutteita blues rockista, folk rockista ja gospel-musiikista. Rattle and Hum on taltioitu myös konserttielokuvaksi. Albumin tarkoituksena oli esittää U2 osoittamassa kunnioitustaan rockin legendoille, minkä vuoksi se sai osakseen myös kritiikkiä. Huolimatta albumin ja elokuvan ristiriitaisesta vastaanotosta Rattle and Hum myi kansainvälisesti yli 14 miljoonaa kappaletta ja nousi listaykköseksi monissa maissa. Albumin ensimmäinen single ”Desire” oli U2:n ensimmäinen listaykkönen Britannian singlelistalla, ja Yhdysvalloissa se oli Billboard Hot 100 -listan kolmas. Rattle and Humin osakseen saama arvostelu kuitenkin vaikutti yhtyeen uraan siinä määrin, että seuraava albumi Achtung Baby oli musiikillisesti täysin uudenlainen U2-albumi. Albumi sisältää kaksi lainakappaletta: The Beatlesin "Helter Skelter" ja Bob Dylanin "All Along the Watchtower". Muut kappaleet paitsi "Van Diemen´s Land" ovat yhtyeen laulaja Bonon sanoittamia. "Van Diemen`s Land" on yhtyeen kitaristin The Edgen sanoittama ja laulama. Albumilla vierailee myös blueskitaristi B. B. King kappaleessa "When Love Comes to Town". ==Kappaleet== ==Listasijoitukset ja myynti== Maa Listasijoitus Sertifikaatio Myynti Australia 1 Brasilia Kultaa 50 000+ Kanada 7x Platinaa CRIA 7 000 000+ Suomi Kultaa IFPI Finland 28 632 Ranska 34 Kultaa Disque En France 100 000+ Saksa Platinaa IFPI Germany 200 000+ Alankomaat 1 Platinaa NVPI 80 000+ Sveitsi 1 (9 viikkoa) 2x Platinaa IFPI Switzerland 100 000+ Britannia 1 4x Platinaa BPI 1 200 000+ Yhdysvallat 1 5x Platinaa RIAA 5 000 000+ ==Tekijät== ===Yhtye=== *Bono – laulu, kitara, huuliharppuhttp://music.msn.com/album/?album=29448121&menu;=credits&silentchk;=1&startingItem;=1&ipp;=100 Albumin tekijöiden tiedot MSN Music -sivustolla *The Edge – kitara, koskettimet, taustalaulu *Adam Clayton – basso *Larry Mullen, Jr. – rummut, lyömäsoittimet ===Vierailevat muusikot=== *B.B. King – kitara ja laulu kappaleessa "When Love Comes to Town" *Bob Dylan – urut kappaleessa "Hawkmoon 269", laulu kappaleessa "Love Rescue Me" *The New Voices of Freedom – laulu kappaleessa "I Still Haven't Found What I'm Looking For" *The Memphis Horns – torvi kappaleissa "Angel of Harlem" ja "Love Rescue Me" *Benmont Tench – urut kappaleessa "All I Want Is You" == Arvosteluja == * Helsingin Sanomat, verkkoliite: == Lähteet == Luokka:U2:n albumit Luokka:Vuoden 1988 albumit
Doom RPG

Doom RPG on kännykkäversio FPS-peli Doomista. Vaikka Doom RPG:n idea on muutoin sama kun muissa Doomeissa, siinä pitää muun muassa jutustella ihmisten kanssa päästäkseen eteenpäin, lyödä kirveellä ovia rikki ja sammuttaa tulipaloja. Vihollisten ulkonäköä on muutettu hieman ja pelissä on myös uusia vihollisia. Esimerkiksi malwrath joka on saman näköinen kuin cacodemon mutta keltainen, bull demon on muutettu vaalean ruskeaksi ja imp on muutettu vihreäksi. Myöhemmin peli sai jatko osan doom rpg 2. == Doom RPG:n juoni == Marsissa sijaitseva ihmisten tutkimuskeskus hoitaa töitään normaalisti, kunnes jotain tapahtuu. Kronos jostain syystä keksii avata Helvetin portit ja päästä sieltä tulvivat Helvetin oliot valloilleen. == Aiheesta muualla == * Doom RPG:n viralliset kotisivut Luokka:Doom-pelit Luokka:Symbian-pelit
Dolfiinit

Dolfiinit (Coryphaenidae) on ahvenkalaheimo trooppisten ja subtrooppisten valtamerten kaloja. Heimoon kuuluu ainoastaan yksi suku Coryphaena, johon kuuluu ainoastaan kaksi lajia dolfiini (C. hippurus) ja pikkudolfiini (C. equiselis). Dolfiinit tunnistaa suuresta päästä, suipponevasta ruumiista ja vahvasti halkoisesta pyrstöstä. Selkäevä on pitkä ja loistavan vihreä. Dolfiini kasvaa noin 1,5 metrin mittaiseksi ja pikkudolfiini siitä puolet lyhyemmäksi. Dolfiinikoiras on naarasta suurempi. Dolfiinit syövät toisia pieniä kaloja. Ne vierailevatkin mielellään kelluvien sargassolevälauttojen luona koska niiden seasta löytyy usein saalista. Dolfiineilla ei ole nimestään huolimatta mitään tekemistä delfiinien kanssa, jotka ovat nisäkkäitä. ==Lähteet == == Aiheesta muualla == *Animal Diversity Web (kuvia) Luokka:Piikkimakrillikalat
Pikkudolfiini

Pikkudolfiini (Coryphaena equiselis) on dolfiinien (Coryphaenidae) heimoon kuuluva kalalaji. Pikkudolfiinin tavallinen pituus on 50 senttimetrin luokkaa, ja maksimissaan se voi kasvaa 146 senttimetrin mittaan. Se on yleisväritykseltään hopeinen, jonka yläosa on kirkkaan sinivihreä, keltaiset kyljet ja valkoinen tai kullanvärinen vatsa. Sillä on pitkä ruumis, selvästi haarautunut pyrstö ja koko ruumiin pituinen selkäevä. Urokset kasvavat naaraita suuremmiksi ja niillä on ulkoneva otsa. Pikkudolfiini on maailmanlaajuisesti levinnyt pohjoisessa 45 asteen ja etelässä myös 45 asteen leveyspiirien välille. Kaikenkokoiset pikkudolfiinit muodostavat parvia, ja parvissa saattaa olla mukana myös dolfiineja (Coryphaena hippurus). Poikaset ja nuoret kalat syövät pääasiassa äyriäisiä, erityisesti hankajalkaisia. Aikuiset syövät enimmäkseen luukaloja, ja liitokalat (Exocoetidae) muodostavat neljäsosan niiden syömän ravinnon painosta. Sukukypsyyden ne saavuttavat vähintään 22 senttimetrin mittaisina. Pikkudolfiinien on raportoitu elävän enintään nelivuotiaaksi. == Lähteet == Luokka:Percoidei
Pyymosa

Pyymosa on Petikon luonnonsuojelualueeseen kuuluva korpialue Vantaan Myyrmäen suuralueen Petikon kaupunginosassa. Yli puolet kaupungin luonnonsuojelulailla rauhoitetuista alueista sijaitsee Petikossa. Suojelualueet ovat erittäin monipuolisia ja kuuluvat kaupungin Natura 2000 -kohteisiin. Rauhoitetut Herukkapuro ja Pyymosa edustavat eteläsuomalaista lehtoluontoa parhaimmillaan. Pyymosan lehto on 13,5 hehtaarin laajuinen pähkinälehto, joka sijaitsee aivan Petikon täyttömäen lounaissivustalla (koordinaatit artikkelissa). Lehtoa on myös laajalla Vestran suojelualueella, jossa voi lisäksi nähdä vanhaa metsää ja suoluontoa. Komeita korpimaita Petikossa edustaa Pyymosan korpi, joka löytyy Espoon ja Vantaan rajalla sijaitsevan Odilammen itäpuolelta, kilometrin verran Pyymosan lehdosta länteen. Pyymosa pitkasuo.jpg|Rauhoitettua metsää Pyymosantien varrella Pitkäsuon täyttömäen vieressä. Pyymosa2.jpg|Metsää Pyymosassa. ==Lähteet== Luokka:Vantaan luonto Luokka:Petikko
Kolmion galaksi

Kolmion galaksi (M33, NGC 598) on kierteisgalaksi, ja se kuuluu pieneen galaksiryhmään nimeltä paikallinen ryhmä. Tätä ryhmää hallitsevat Kolmion galaksin lisäksi kaksi suurta galaksia, Linnunrata ja Andromedan galaksi. Galaksi liikkuu nopeudella 2 km/s Linnunradasta poispäin. Aurinkokunta liikkuu sitä kohti 183 km/s. Kolmion galaksin etäisyys Maasta on noin kolme miljoonaa valovuotta, ja sen massa on 15 miljardia Aurinkoa. == Galaksin ydin == Lyhyen matkan päässä galaksin ytimestä on kirkas, suuri H II -alue jossa syntyy jatkuvasti uusia tähtiä. Galaksin kaasusumun keskellä on noin 200 nuorta tähteä, jotka kuumentavat kaasusumun saaden sen hehkumaan. Sumun halkaisija on noin 15 valovuotta. Vuonna 1983 galaksin ytimestä löydettiin satelliitin avulla röntgenlähde. Se saattaisi olla musta aukko, joka lähettää kaiken voimansa röntgensäteilynä. Tutkijoiden löydön perusteella kyseessä on ennätyssuuri tähdestä syntynyt musta aukko. Löytö herättää kysymyksiä siitä, miten tämän kokoinen musta aukko on voinut muodostua. M33 X-7 -nimellä tunnetun mustan aukon massan on arvioitu olevan noin 15,7-kertainen Aurinkoon verrattuna. Havainnot aukon massasta pystyttiin tekemään mittaamalla sen peittymisiä tähtiparinsa taakse. Massa on suurempi kuin millään muulla aiemmin tunnetulla, supernovana räjähtäneestä tähdestä syntyneellä mustalla aukolla. Yksittäisistä tähdistä syntyneiden mustien aukkojen lisäksi maailmankaikkeudesta löytyy myös galaksien keskustoissa sijaitsevia miljoonia kertoja suurempia mustia aukkoja. M33 X-7 kiertää jättiläistähteä, joka on sekin huomattavan kokoinen, noin 70 Auringon massainen, ollen samalla suurin mustan aukon parina tähän mennessä löydetyistä tähdistä. Aikanaan elinkaarensa lopussa tämäkin tähti räjähtää supernovana ja luo sisusosistaan uuden mustan aukon, joka jää kiertämään vanhempaa mustaa aukkoa. == Havaitseminen == Galaksi on hyvissä olosuhteissa mahdollista havaita paljain silmin, mutta on vaikea kohde, koska kirkkauteensa nähden pinta-ala on suuri. Kiikarilla tai pienellä kaukoputkella se näkyy vihertävänä täplänä. Sen näennäinen halkaisija taivaalla on yksi aste, mikä vastaa kahta täyden Kuun halkaisijaa. Vertailuksi jos Andromedan galaksin himmeämmät osat voisi nähdä paljaalla silmällä, se näkyisi noin 2,5 asteen kokoisena, mikä vastaa viittä täyden Kuun halkaisijaa. Kolmion galaksin etäisyys Maasta on noin kolme miljoonaa valovuotta, ja sen massa on 15 miljardia Aurinkoa. == Lähteet == == Aiheesta muualla == * * * Luokka:Kierteisgalaksit 033 0598 Luokka:Paikallinen ryhmä Luokka:Seulonnan keskeiset artikkelit
Walter Reder

Walter Reder (4. helmikuuta 1915 – 26. huhtikuuta 1991) oli kansallissosialistisen Saksan SS-upseeri, joka toimi SS-divisioona Totenkopfissa sekä 16. SS-panssarikrenatööridivisioona Reichsführer SS:ssä. Hänellä oli rautaristin ritarinristi ja Hitlerin vuonna 1942 käyttöön ottama Saksan risti. Hän sai toisen maailmansodan jälkeen elinkautisen vankeusrangaistuksen sotarikoksista. Reder syntyi nykyisen Tšekin alueella. Hän liittyi nuorena Hitler-Jugendiin ja 9. helmikuuta 1933 SS:ään. Reder vammautui menetettyään vasemman käsivartensa Harkovan kolmannessa taistelussa 1943. Hän sai Sturmbannführerin arvon 30. tammikuuta 1944. Reder osallistui Marzabotton verilöylynä tunnettuun joukkomurhaan Italiassa 1944. Marzabottossa ja kahdessa viereisessä kylässä sattunut joukkomurha tehtiin syksyllä kostona partisaani-iskuista.Iltalehti 14. tammikuuta 2007 Reder tuomittiin lokakuussa 1951 Bolognassa elinkautiseen. Hän osoitti katumusta joulukuussa 1984 Marzabotton asukkaille lähettämässään kirjeessä. Reder vapautui vankilasta 24. tammikuuta 1985 ja kuoli Wienissä 1991. Hän oli 76-vuotias. == Lähteet == Luokka:SS-sotilaat Luokka:Saksalaiset elinkautisvangit Luokka:Sotarikoksista vankeuteen tuomitut Luokka:Vuonna 1915 syntyneet Luokka:Vuonna 1991 kuolleet
Toivelauluja (vihko)

Toivelauluja-vihko alkoi ilmestyä 1949 Helsinki Musiikki-Fazerin kustantamana. Sarjaa toimitti Kullervo (oik. Tapio Lahtinen).Populaarimusiikin museo - Kullervo Vihoissa oli suomalaisten lisäksi myös ulkomaisten iskelmien sanoituksia, jälkimmäiset oli usein poimittu ajankohdan suosituista elokuvista. Silloin tällöin joukossa oli joku kansanlaulukin. Kullervon aikoina jokaisessa vihossa oli kilpailulipuke, jossa sai äänestää sen hetken suosituimpia kappaleita ja ko. vihon suosituimpia kappaleita. Esimerkiksi numerossa 15 kerrottiin, että parhaat kappaleet (numerossa 13) olivat Tulisuudelma, Egon ja Pariisin taivaan alla, ko. vihon suosituimmat kappaleet olivat Mustasukkaisuutta, Sinun silmiesi tähden ja Älä tyttöni itke. Vihoille julkaistiin myös "kokoamiskansioita", jotka "antavat jokaiselle Toivelaulujen ystävälle tilaisuuden säilyttää omistamansa lauluvihkoset aistikkaina kirjoina, jotka pysyvät siisteinä eivätkä pääse hukkumaan." Toivelauluja toimitti myöhemmin 1970-luvulla Jaakko Borg. Viimeinen numero julkaistiin vuonna 1983.Populaarimusiikin museo - Jaakko Borg Suomen Filmiteollisuuden vuoden 1961 elokuvassa Toivelauluja Musiikki-Fazerin julkaisema vihko toimi juonellisena motiivina, joka sitoi kohtaukset toisiinsa. Elokuvan ohjasi Ville Salminen. ==Lähteet== Luokka:Suomalaiset nuortenlehdet
Paul Wasicka

Paul James Wasicka (s. 17. helmikuuta 1981, Dallas, Texas) on yhdysvaltalainen pokeriammattilainen. Wasicka aloitti pokeriuransa vuonna 2003 ja häntä opetti ammattilaispelaaja Mike Odeh. Ennen pokeriuraansa hän työskenteli baarimikkona ja ravintolapäällikkönä. Wasicka sijoittui Jamie Goldin voittamassa vuoden 2006 World Series of Pokerin (WSOP) pääturnauksessa toiseksi. Kakkospalkinnon suuruus oli 6 102 499 dollaria. World Poker Tourilla hän on ollut parhaimmillaan neljäs (LA Poker Classics tammikuussa 2007). Maaliskuussa 2007 Wasicka voitti Las Vegasin Caesars Palacessa pelatun National Heads Up Championship -turnauksen (kansallinen kaksinpelimestaruus)http://www.cardplayer.com/players/results/Paul_Wasicka/7306. Wasicka on pelannut nettipokeria nimimerkeillä "kwickfish" ja "kwicky"http://www.kwickfish.com/Site/bio.html . Bluff Magazine valitsi Wasickan vuoden 2006 seitsemänneksi parhaaksi pelaajaksihttp://www.bluffmagazine.com/players/poy.asp . Paul Wasicka oli mukana High Stakes Poker -ohjelman kolmannella tuotantokaudella. Tammikuussa 2010 Wasickan pokeriuran turnausansiot ylittivät 7,6 miljoonaa dollaria. Hän edustaa Full Tilt Poker -nettipokerihuonetta. == Lähteet == == Aiheesta muualla == * Viralliset kotisivut * * PokerPages.com:n profiili Luokka:Yhdysvaltalaiset pokerinpelaajat Luokka:Vuonna 1981 syntyneet Luokka:Elävät henkilöt
Sami Osala

Sami Osala (s. 10. maaliskuuta 1980 Seinäjoki) on The Blanko -yhtyeen rumpali. Hän soitti rumpuja myös Sunrise Avenue -yhtyeessä. Hän liittyi vuonna 2002 perustettuun yhtyeeseen vuonna 2005. == Lähteet == == Aiheesta muualla == *Sami Osala sunriseavenue.de -sivustolla Luokka:Suomalaiset rumpalit Luokka:Vuonna 1982 syntyneet Luokka:Elävät henkilöt Luokka:Sunrise Avenuen jäsenet
Isak Wacklin

Isak Wacklin (myös Isaac Wacklin; 1720 Oulu - 9\. syyskuuta 1758 Tukholma) oli suomalainen rokokootaidemaalari.Kuvataiteilijamatrikkeli Wacklin opiskeli muotokuvamaalausta Ruotsin taideakatemiassa Tukholmassa 1731–1734 ja tapettimaalausta Pietarissa, lisäksi hänen oletetaan opiskelleen Kööpenhaminassa. Wacklin oli ensimmäinen ammattitaiteilija Suomessa. Hän maalasi muotokuvia varsinkin 1750-luvun loppupuolella.Ateneum; kaksi kuvaa teoksista Wacklin oli myös suomalaisen rokokootaiteen ainoa edustaja. Rokokooksi Wacklinin maalaukset ovat tummasävyisiä. Englannissa maalattu Miss Heckfordin muotokuva on pastellisävyisenä hänen teoksistaan lähimpänä eurooppalaista rokokoota. Wacklinin muotokuvamaalauksissa on usein soikeahko pää, kapeat silmät ja pitkä nenä.Ateneum; Miss Heckfordin muotokuva Kuten useimmat ammattitaiteilijat tuohon aikaan, hän käytti maalauksissaan kerrosmaalaustekniikkaa. ==Elämänvaiheet== Nuorena kuollut Wacklin on pitkään ollut arvoitus tutkijoille ja taidehistorioitsijoillekin. Ateneumin konservoinnin johdolla tutkijaryhmä on vuodesta 2005 selvittänyt taiteilijakohtaloa. Wacklinin vanhemmat olivat postimestari Mikael Wacklin ja Helena o.s. Paldani. Hänen puolisonsa oli Magdalena o.s. Losch. Wacklin pakeni pikkuvihan aikana Oulusta Tukholmaan, mutta haki 1743 passin matkustaakseen Pietariin. Hänen tiedetään kuuluneen myöhemmin Klaaran seurakuntaan Tukholmassa ja viettäneen siellä suurimman osan elämäänsä, sillä siellä hän pystyi taiteilijana elättämään perheensä, toisin kuin Suomessa. ==Tunnettu tuotanto ja kokoelmat== Wacklinilta tiedetään säilyneen 36 maalausta, mutta tunnistamattomia teoksia arvellaan olevan Ruotsissa runsaasti. Tunnetuista teoksista 27 maalauksen nykyinen olinpaikka ja omistaja tunnetaan. Suomalaisissa museo- ja yksityiskokoelmissa Hänen teoksiaan on julkisissa kokoelmissa, kuten Ateneumin taidemuseo, Gyllenbergin säätiö, Kansallismuseo on 19 maalausta. Ulkomailla maalauksia on Tukholman Nationalmuseumissa ja Tanskassa Fredriksbergin linnassa. == Kuvia teoksista == Tiedosto:Portrait of Dorothea Losch by Wacklin.jpg|Dorothea Losch, 1755. Tiedosto:Isak Wacklin Miss Heckford.jpg|Mrs. Heckford, 1757. ==Lähteet== Luokka:Suomalaiset taidemaalarit Luokka:Vuonna 1720 syntyneet Luokka:Vuonna 1758 kuolleet Luokka:Rokokoomaalarit Luokka:Muotokuvamaalarit
Miihkali (sarjakuva)

200 px|thumb|right|Miihkali Miihkali on Pahkasika-lehdessä julkaistu humoristinen sarjakuva, jota piirsi Heikki-Pekka Miettinen. Se kertoo seitsemänvuotiaasta Miihkalista ja hänen elämästään ala-asteen ensimmäisellä luokalla sekä hänen vanhemmistaan. Ainoana lapsena Miihkali on hyvin hemmoteltu. Miihkalin piirrostyyli on tarkoituksellisesti mahdollisimman yksinkertaistettu, ja sarjakuva jäljittelee lastensarjakuvia joskus jopa tekstin tavaamista myöten. Todellisuudessa Miihkali kuitenkin suunnattiin varttuneemmalle lukijakunnalle ja siinä kritisoidaan lapsen suulla kaikenlaisia aikuisten maailmassa vallitsevia ilmiöitä ja kummallisia sääntöjä. Miihkalin äiti on ylihuolehtiva ja isä pikkutakkiin pukeutuva, kaikkitietävän oloinen ja tietojaan Miihkalille ”jäljittelemättömään tyyliin” syöttävä mies. Miihkalin ystävät ovat Minnaryyni, Kenneth, Bosse ja kehitysvammainen Tarmo. Miihkalissa ei käytetä puhekuplia, vaan kerronnallinen teksti on sommiteltu piirrosruutujen alle. Toisinaan Miihkalia julkaistiin nimellä Miihkali – sosiaalistava sarjakuva perheen pienimmille, ja sen kuvitteellinen kertoja oli Yrsa-Jutta Snygg-Helenius, yltiöoptimistinen steinerkoulun liikunnanopettaja. == Kirjoja == * Miihkali (Zum Teufel 2009, ) == Aiheesta muualla == * Esimerkki Miihkali-sarjakuvasta (ruudut kulkevat palstoittain oikealta vasemmalle ja alhaalta ylös) Luokka:Suomalaiset sarjakuvat